|  |  |
| --- | --- |
| ***Projektas*** | |
| Pagėgių savivaldybės taryba **SPRENDIMAS**  **DĖL PAGĖGIŲ SAVIVALDYBĖS PRIEŠGAISRINĖS TARNYBOS**  **VADOVO 2019 METŲ VEIKLOS ATASKAITOS** | |
| 2020 m. sausio 27 d. Nr. T1-29 Pagėgiai | |
| Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Pagėgių savivaldybės tarybos veiklos reglamento, patvirtinto Pagėgių savivaldybės tarybos 2017 m. spalio 2 d. sprendimu Nr. T-144 „Dėl Pagėgių savivaldybės tarybos veiklos reglamento patvirtinimo”, 320.3 papunkčiu, Pagėgių savivaldybės taryba nusprendžia:  1. Pritarti/Nepritarti Pagėgių savivaldybės priešgaisrinės tarnybos vadovo 2019 m. veiklos ataskaitai (pridedama).   1. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt/).   Šis sprendimas gali būti skundžiamas Lietuvos Respublikos administracinių ginčų komisijos Klaipėdos apygardos skyriui (H.Manto g. 37, 92236 Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo ar įteikimo suinteresuotiems asmenims dienos. | |

SUDERINTA:

L. e. administracijos direktoriaus pareigas Virginijus Komskis

Dokumentų valdymo ir teisės skyriaus

vyriausiasis specialistas Valdas Vytuvis

Civilinės metrikacijos ir viešosios tvarkos skyriaus

vyriausioji specialistė − kalbos ir archyvo tvarkytoja Laimutė Mickevičienė

Parengė Elena Komskienė, Elena Komskienė

Civilinės metrikacijos ir viešosios tvarkos

skyriaus vedėja

PRITARTA

Pagėgių savivaldybės tarybos

2020 m. vasario 6 d.

sprendimu Nr. T-

PAGĖGIŲ SAVIVALDYBĖS PRIEŠGAISRINĖ TARNYBA

**2019 METŲ VADOVO VEIKLOS ATASKAITA**

**VADOVO ŽODIS**

2019 m. gegužės mėnesį įvyko projekto „Viešojo administravimo ir bendradarbiavimo stiprinimas saugios aplinkos LT-PL gerinimui“ atidarymo konferencija, Lenkijos respublikos, Zabludovo savivaldybėje. Susitikime dalyvavome jungtiniai projekto partneriai. Birželio 3 d. Pagėgių savivaldybės priešgaisrinė tarnyba, gavo informaciją, kad pasirašyta paramos sutartis dėl projekto „Viešojo administravimo ir bendradarbiavimo stiprinimas saugios aplinkos LT-PL gerinimui“. Projekto Nr. LT-PL-3R-255. Pagėgių priešgaisrinei tarnybai tenkanti projekto biudžeto suma 276 831 eurai, iš kurių ES paramos lėšos sudaro 252 966 eurus. Savivaldybės indėlis į šį projektą yra 21 120 euro, iš kurių 50 proc. padengiama bendrojo finansavo, valstybės biudžeto lėšomis. Projekto pagrindinis partneris - Dobržynewo Duže savivaldybės administracija ir trečiasis partneris – Zabludowo savivaldybės administracija. Projektą rengė Pagėgių savivaldybės administracija, prisidedant priešgaisrinei tarnybai. Visos veiklos nukreiptos Pagėgių savivaldybės gyventojų saugumui pagerinti.

Projekto pirmieji įgyvendinimo metai praėjo sėkmingai. Kartu bendradarbiaujant su lenkų savivaldybėmis, apsikeitėme patirtimi, įgijome naujų įgūdžių, pagerinome priešgaisrinės tarnybos materialinę bazę, tuo pačiu sudarant geresnį saugumą ir profesionalumo lygį patiems ugniagesiams.

1. BENDROJI DALIS

Pagėgių savivaldybės priešgaisrinė tarnyba (toliau – Tarnyba) yra savivaldybės biudžetinė įstaiga. Tarnyba finansuojama iš valstybės ir Savivaldybės biudžeto pagal patvirtintas sąmatas. Tarnyba yra juridinis asmuo, turintis savo antspaudą su Tarnybos pavadinimu, atsiskaitomąją sąskaitą banke ir firminius blankus. Tarnybos finansinę veiklą kontroliuoja Savivaldybės kontrolierius (Savivaldybės kontrolės tarnyba), Savivaldybės administracijos Centralizuoto savivaldybės vidaus audito skyrius ir kitos institucijos įstatymų nustatyta tvarka.

Tarnyba yra nuolatinės parengties, veikianti nepertraukiamo darbo ir tam tikru teritoriniu principu, kuris numatytas ir suderintas priešgaisrinių pajėgų sutelkimo planuose.

Tarnyba yra pavaldi Pagėgių savivaldybės tarybai, tačiau išvykusi į incidentą, ji tampa pavaldi Valstybinei priešgaisrinei gelbėjimo tarnybai, kuri kontroliuoja savivaldybių priešgaisrinių tarnybų parengtį ir organizuoja incidentų likvidavimo darbus. Tarnybos veiklą organizuoja priešgaisrinės apsaugos ir gelbėjimo departamentas (toliau – PAGD) prie VRM.

II. TARNYBOS VEIKLOS TIKSLAI IR UŽDAVINIAI

VEIKLOS TIKSLAI: teikti visuomenei operatyvią ir kokybišką pagalbą gaisrų, ekstremaliųjų įvykių ir situacijų atvejais bei vykdyti gaisrų, ekstremaliųjų įvykių ir situacijų prevenciją.

VEIKLOS UŽDAVINIAI:

- gesinti gaisrus ir atlikti pirminius žmonių bei turto gelbėjimo darbus;

- vykdyti pirminius gelbėjimo darbus avarijų, katastrofų bei stichinių nelaimių atvejais;

- teikti kitą neatidėliotiną pagalbą ekstremaliųjų įvykių ir situacijų atvejais;

- organizuoti tarnybos darbuotojų taktines pratybas bei užsiėmimus;

- vykdyti ir įgyvendinti priemones, reikalingas profesiniam pasiruošimui tobulinti;

- organizuoti ir kontroliuoti profesinio saugumo veiklą, darbų ir priešgaisrinę saugą ugniagesių komandose;

-įgyvendinti Priešgaisrinės saugos įstatymą gyventojų švietimo srityje, bendradarbiauti su kaimų bendruomenėmis ir mokyklomis, platinti lankstinukus ir kitą vizualią informaciją.

-nuolatos organizuoti savanorių ugniagesių veiklą, kurti ir vienyti savanorių ugniagesių formuotes – rinktines prie ugniagesių komandų, bei organizuoti jų narių mokymą;

-bendradarbiauti su užsienio šalių priešgaisrinėmis tarnybomis, dalyvauti tarptautiniuose priešgaisrinių tarnybų mokymuose, pratybose, seminaruose ir kituose renginiuose, įgyvendinant bendrus tarptautinius projektus.

III. TARNYBOS PERSONALAS IR KVALIFIKACIJA

Tarnyboje patvirtinta 20 etatų:

|  |  |  |  |  |  |
| --- | --- | --- | --- | --- | --- |
| Eil.  Nr. | Pareigybės pavadinimas | Pareigybės kategorija (koeficientas) | Etatų skaičius (vnt.) | | Darbuotojų, kurie yra baigę mokymo programas, skaičius (vnt.) |
| patvirtinta | Faktiškai užima |
| 1. | Viršininkas | 8,88 | 1 | 1 | - |
| 2. | Specialistė finansinei ir ūkinei veiklai | 4,5 | 1 | 1 | - |
| 3. | Skyrininkas | 3,41 | 2 | 2 | 2 |
| 4. | Ugniagesys | 3,31 - 3,38 | 16 | 16 | 16 |
| **Iš viso:** | | **-** | **20** | **20** | **18** |

Visi etatai išlaikomi iš savivaldybei skirtų valstybės biudžeto asignavimų.

Siekiant užtikrinti efektyvų tarnybos darbą, pagal finansines galimybes personalas aprūpinamas būtinomis darbo, apsauginėmis priemonėmis; sudaromos sąlygos mokymuisi, kvalifikacijos kėlimui, saugiam darbui. Šiuo metu visi dirbantys ugniagesių komandų darbuotojai turi ugniagesio gelbėtojo kvalifikaciją, mokyti ir testuoti pagal pirmosios medicininės pagalbos teikimo programą, kas du metai profilaktiškai pasitikrina sveikatą.

IV. TARNYBOS PARENGTIS IR VEIKLOS ORGANIZAVIMAS

Tarnyba turi struktūrinius padalinius – 2 ugniagesių komandas:

|  |  |
| --- | --- |
| Komandos pavadinimas | Adresas |
| Stoniškių ugniagesių komanda | Klaipėdos g.1 Stoniškių sen., Pagėgių sav. |
| Vilkyškių ugniagesių komanda | Johaneso Bobrovskio g. 31, Vilkyškių sen., Pagėgių sav. |

Vienas iš reikalavimų Tarnybos darbo organizavimui yra darbo po 2 darbuotojus vienoje ugniagesių pamainoje užtikrinimas. Kad tai užtikrintume, ugniagesiai dirba viršvalandžius. Darbuotojai sutinka dirbti viršvalandžius, tačiau tam trūksta lėšų, todėl viršvalandžiai kompensuojami poilsio laiku, dėl ko ugniagesiams kartais tenka budėti ir po vieną.

Teisiniai aktai įpareigoja į tarnybą priimti savanorius ugniagesius, parengtas "Pagėgių savivaldybės savanorių ugniagesių veiklos atlikimo ir savanorių ugniagesių veiklos organizatoriaus funkcijų vykdymo tvarkos aprašas", kuris yra patvirtintas Pagėgių savivaldybės administracijos direktoriaus įsakymu.

Siekiant užtikrinti geresnį tarnybos veiklos organizavimą kiekvieno mėnesio pirmą savaitę kviečiami ugniagesių komandų skyrininkų pasitarimai, kuriuose aptariami organizaciniai, ūkiniai ir kiti aktualūs klausimai. Svarstoma reagavimo į pranešimus ir atitikimo kriterijams vertinimo analizė, vykdomas atliktų ugniagesių komandų patikrinimų aptarimas. Kartą per metus organizuojamas visuotinis darbuotojų susirinkimas, kuriame aptariami praėjusių metų tarnybos veiklos rezultatai, susipažįstama su einantiems metams skirtų valstybinių (valstybės perduotų savivaldybėms) lėšų ir savivaldybės biudžeto lėšų asignavimų priešgaisrinės apsaugos funkcijoms vykdyti paskirstymu. Nuolat palaikomas glaudus bendradarbiavimas su Pagėgių valstybine priešgaisrine gelbėjimo tarnyba.

V. TARNYBOS FINANSAVIMAS IR TURTO VALDYMAS

Funkcijos sąmatos išlaidos 2019 m.:

|  |  |  |
| --- | --- | --- |
| Lėšų panaudojimas - paskirtis  2019 m.(Eur.) | | |
| **Iš viso:** | 206.400,00 | |
| Iš jų: | Iš valstybės biudžeto | Iš savivaldybės biudžeto |
| 197.400,00 | 9.000,00 |
| Darbo užmokestis | 188.886,00 | - |
| Socialinio draudimo įmokos | 2.812,00 | - |
| Ryšių paslaugos | 41,00 | 400,00 |
| Transporto išlaikymas | 1.061,00 | 4.560,00 |
| Šildymas | 400,00 | 1.510,00 |
| Elektros energija | 200,00 | 1.200,00 |
| Vandentiekis ir kanalizacija | 150,00 | 400,00 |
| Šiukšlių išvežimo išlaidos | - | 30,00 |
| Kitų prekių ir paslaugų įsigijimo išlaidos | 3.150,00 | 900,00 |
| Darbdavių socialinė parama pinigais | 700,00 | - |

Visos išlaidos, kurios buvo panaudotos Tarnybos valdymui, gautos iš valstybės ir savivaldybės biudžeto.

Šiais metais iš sutaupytų lėšų automobilių techninei būklei atnaujinti ir remontui išleista 1200 eurų. Ugniagesių darbo apsaugai ir darbo kokybei užtikrinti nupirktos, apsauginės priemonės: ugniagesių pirštinės, pošalmiai, gelbėjimosi liemenė, apsauginiai ugniagesio diržai už 650 eurų.

Siekiant pilnai ir saugiai atlikti tarnybai pavestas funkcijas, iš sutaupytų lėšų buvo atlikta kvėpavimo įrangos ,,DRAGER“ patikra, kuri pagal panaudos sutartį buvo gauta iš Tauragės APGV 2018 metais.

Iš projekto Nr. LT-PL-3R-255 finansavimo lėšų nupirkta 18 komplektų kovinių ir 18 komplektų darbinių kostiumų, 18 porų odinių batų.

Neskiriamos lėšos savanorių ugniagesių veiklai plėtoti ir vykdyti(atlygiui už sugaištą gaisre laiką mokėti ir t.t.)

VI. 2019 METŲ GELBĖJIMO DARBAI

Pagrindinės gaisrų priežastys – neatsargus žmonių elgesys su ugnimi, žolės ir ražienų deginimas, netvarkinga elektros įranga, buitinių elektros prietaisų eksploatavimo, krosnių, židinių ir dūmtraukių įrengimo bei jų eksploatavimo taisyklių pažeidimai.

Dažnai gaisrus sukelia ir tampa jų aukomis asmenys, sunkiai keičiantys socialinius įgūdžius, gyvenantys iš pašalpų, mėgstantys vartoti alkoholį, rūkantys lovoje.

Stoniškių ir Vilkyškių komandų ugniagesiai dalyvavo išvykimuose pas gyventojus su prevencine akcija „Kūrenkime saugiai“. Akcijos tikslas – padėti apsisaugoti nuo gaisrų, kylančių dėl krosnių įrengimo ir jų eksploatavimo taisyklių pažeidimų.

Akcijos metu siekėme aplankyti kuo daugiau gyventojų, kurių namuose yra kietojo kuro krosnys. Apsilankymo metu konsultavome gyventojus ne tik dėl tinkamo kietojo kuro krosnių įrengimo ir eksploatavimo, bet ir atkreipėme gyventojų dėmesį į pastebėtą netvarkingą elektros instaliaciją ar kitus įrenginius, dėl kurių gali kilti gaisras ir suteikėme informaciją kaip minėtus trūkumus pašalinti.

Ugniagesių komandos 2019 metais į iškvietimus vyko 119 kartų.

Pateikiame kilusių gaisrų skaičių pagal tam tikras priežastis:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Komandos pavadinimas | Išvykimai (vnt.) | | | | | | | | |
|
| Iš viso | Gaisras patalpose\* | Gaisras atvir. viet.\*\* | Auto įvykius | Gelbėjimo darbus\*\*\* | Pratybos\*\*\*\* | Atšaukti išvykimai | Techninė  apžiūra | Aut. remontas |
|
| Stoniškių UK | 63 | 9 | 13 | 4 | 15 | 14 | 6 | 1 | 1 |
| Vilkyškių UK | 56 | 10 | 12 | 5 | 7 | 14 | 5 | 1 | 2 |
| **Iš viso:** | **119** | **19** | **25** | **9** | **22** | **28** | **11** | **2** | **3** |

|  |  |  |  |  |  |  |
| --- | --- | --- | --- | --- | --- | --- |
| \*pastatai, gyvenami namai, ūkiniai pastatai... | | |  |  |  |  |
| \*\*pievos, durpynai, miškai... |  |  |  |  |  |  |
| \*\*\*medžių šalinimas, avarinis durų atidarymas, skenduolio paieška, sprogmenys... | | | | | | |
| \*\*\*\*planinės, užsiėmimai ant vandens, akcijos ir kt... | | |  |  |  |  |

Gaisrų ir gelbėjimo darbų skaičius 2016–2019 metais:

|  |  |
| --- | --- |
| **Metai** |  |
| **Gaisrų ir gelbėjimo darbų skaičius** |
| 2016 | 113 |
| 2017 | 104 |
| 2018 | 109 |
| 2019 | 119 |

VII. BENDRA GAISRINIŲ AUTOMOBILIŲ BŪKLĖ

Gaisrinių automobilių parkas yra techniškai susidėvėjęs ir pasenęs, bet stengiamasi, kad gaisrų gesinimas visada būtų pakankamai operatyvus ir efektyvus. Gaisriniai automobiliai genda, sudėtinga atlikti technines apžiūras ir įsigyti reikalingas detales automobilių remontui. Nežiūrint į tai, 2019 metais kovinė parengtis buvo užtikrinta 100 proc.

Gesinant gaisrus, vykdant pirminius gelbėjimo darbus avarijų, katastrofų, stichinių nelaimių atveju labai pagelbėtų padidinto pravažumo vakarietiška dyzelinu varoma technika, turinti dideles vandens atsargas. Gaisrinių automobilių atnaujinimas yra vienas iš pagrindinių mūsų tarnybos prioritetų, tačiau naujos priešgaisrinės technikos įsigijimui neskiriama lėšų.

Tarnyba naudojasi 2 gaisriniais automobiliais ir viena, potvynio darbams skirta mašina. Bendras gaisrinių automobilių amžiaus vidurkis 38 metai. Naudojama technika yra  morališkai pasenusi, neatitinkanti specifinių reikalavimų. Tik darbuotojų iniciatyva ji yra prižiūrima, remontuojama ir eksploatuojama.

Pateikiame duomenis apie esamos technikos eksploatavimo trukmę ir ridą kilometrais per 2019 metus:

|  |  |  |  |
| --- | --- | --- | --- |
| **Ugniagesių komandos pavadinimas** | **Markė, valstybinis numeris, gamybos metai** | **Gaisrinės automobilinės cisternos suminė metinė rida\* (km)** | |
| **metinė rida** | **metinis vidaus degimo variklio darbas su specialiu agregatu** |
| 1 | 2 | 3 | 4 |
| Stoniškių UK | GAZ 66-01, ZLJ-386, 1991 | 1098 | 1195 |
| Vilkyškių UK | GAZ 66-01, ZLJ -491, 1970 | 928 | 885 |
|

VIII. SAVANORIAI UGNIAGESIAI

Teisiniai aktai įpareigoja steigti Savanorišką ugniagesių draugiją, parengtas "Pagėgių savivaldybės savanorių ugniagesių veiklos atlikimo ir savanorių ugniagesių veiklos organizatoriaus funkcijų vykdymo tvarkos aprašas", kuris patvirtintas Pagėgių savivaldybės direktoriaus įsakymu. Tačiau šiuo laikmečiu šis procesas yra sunkiai įgyvendintinas, nes kaimo tipo gyvenvietėse sunku rasti tinkamų, fizinius reikalavimus atitinkančių, savanorių ugniagesių, tad būti jais prašome komandų ugniagesių. Taip pat yra paskelbtas kvietimas, tapti savanoriu ugniagesiu, Pagėgių savivaldybės tinklapyje ir viešose informacijos priemonėse.

Savanorių ugniagesių skaičius pagal UK pateiktas lentelėje:

|  |  |  |
| --- | --- | --- |
| **UK pavadinimas** | **Savanoris ugniagesys dalyvauja** | |
| **Gaisų gesinime** | **Švietėjiškoje veikloje** |
| Stoniškių | 16 | 4 |
| Vilkyškių | 9 | 5 |
| **Viso:** | **25** | **9** |

IX. VADOVO VEIKLA

Parengiau, papildžiau, atnaujinau ir patvirtinau įsakymais: Pagėgių savivaldybės priešgaisrinės tarnybos darbuotojų pareigybių aprašymus, vidaus tvarkos taisykles, darbuotojų saugos ir sveikatos instrukcijas ir kitus tarnybos veiklai reikalingus dokumentus.

Vasario 14 dieną ir kovo 6 dieną vykau į Vilnių susitikti su projekto Nr. LT-PL-3R-255 partneriais. Gegužės 29 – 30 dienomis 16 tarnybos darbuotojų vykome į Dobržynewo Duže savivaldybę, kur įvyko projekto atidarymo konferencija. Pristačiau Pagėgių savivaldybės priešgaisrinės tarnybos tikslus ir užduotis gerinant gyventojų priešgaisrinę saugą ir organizuojant savanorių dalyvavimą gaisrų atvejais. Rugsėjo 23 – 24 dienomis Zabludovo savivaldybės administracijos kvietimu vykome į Lenkijos respubliką. Su 15 tarnybos darbuotojų dalyvavome pirmos medicininės pagalbos mokymuose ir gaisrų iškilusios grėsmės gyvenamajame sektoriuje, dalyvavimas autoįvykyje šalinant pavojus keliančius gyvybei ir turtui. Mokymai suteikė ugniagesiams žymiai didesnį profesionalumo lygį

2019 m. lapkričio mėn., sudarius inventorizacijos komisijas, atlikome išsamią inventorizaciją.

Siekiant užtikrinti tinkamą ugniagesių ir technikos parengtį, nuolat atlieku darbuotojų ir technikos operatyvinius patikrinimus ir imituoju išvažiavimus į gaisro vietą. Trūkumai iškart sprendžiami vietoje, arba yra organizuojami darbuotojų pasitarimai ir priimame sprendimus jiems šalinti. Gavus pranešimus apie technikos gedimus vykstu į vietą spręsti iškilusių problemų.

X. VEIKLOS TOBULINIMO PERSPEKTYVOS

Pagėgių savivaldybės priešgaisrinės tarnybos tikslas yra išsaugoti gyventojų gyvybę, sveikatą, turtą, apsaugoti aplinką nuo ekstremalių įvykių situacijų poveikio. Priešgaisrinė tarnyba planuoja:

* Stengtis, kad gaisrų gesinimas visada būtų pakankamai operatyvus ir efektyvus.
* Užtikrinti, kad pirmųjų gelbėjimo pajėgų atvykimo laikas būtų; esamoje teritorijoje iki 8 min., kitur iki 18 min.
* Užtikrinti efektyvų tarnybos darbą, pagal finansines galimybes darbuotojus aprūpinti būtinomis darbo ir apsauginėmis priemonėmis;
* Optimaliau naudoti žmogiškuosius, finansinius ir materialinius išteklius;
* Užtikrinti priešgaisrinės tarnybos nuolatinę parengtį, racionalų technikos ir įrangos panaudojimą;
* Bendradarbiauti su Priešgaisrinės apsaugos ir gelbėjimo departamentu prie Vidaus reikalų ministerijos, Pagėgių savivaldybės VPGT, Tauragės apskrities priešgaisrine gelbėjimo tarnyba, Klaipėdos apskrities VPGT, Pagėgių savivaldybės administracija ir seniūnijomis, kitomis savivaldybės įstaigomis ir įmonėmis sprendžiant priešgaisrinės saugos klausimus;
* Skatinti ir remti darbuotojų profesinį tobulėjimą;
* Užtikrinti PT ugniagesių komandų nuolatinę parengtį, pagal finansines galimybes mokėti darbuotojams už viršvalandinį darbą. Budint pamainoje vienam ugniagesiui gelbėtojui, papildomai telkti savanorius ugniagesius;
* Gerinti gaisrinių automobilių parko atnaujinimą, įsigyjant padidinto pravažumo vakarietišką techniką, turinčią dideles vandens atsargas;
* Įsigyti pažangesnės gaisrų gesinimo ir gelbėjimo įrangos.